ઘાટ વિસ્તારમાં આ લોકો પહોંચ્યા ત્યારે ઝડપથી પગ ઉપાડીને એ ભાસ્કરની આગળ આવીને ઊભો રહી ગયો. લાંબા અસ્તવ્યસ્ત, નશામાં હોય એવી ઘેઘૂર આંખો, લાંબી દાઢી, ગળામાં રંગબેરંગી મણકાની ત્રણ-ચાર માળા અને મેલું સફેદ વસ્ત્ર શાલની જેમ એ માણસે આખા શરીર પર વીંટાળ્યું હતું. અચાનક પ્રગટ થઈને એ સામે ઊભો રહી ગયો એટલે ભાસ્કર ચમક્યો. એણે તરત વિભાકર સામે જોયું. ‘ઇગ્નોર હીમ...’ વિભાકરે અંગ્રેજીમાં કહ્યું. ‘આવા તો અનેક નમૂનાઓ અહીંયા મળશે.’